Jocul care nu se termină niciodată. Un profesor are o colecție de 20.000 de personaje.
Un profesor de istorie din Canada joacă același joc de 38 de ani. Robert Wardhaugh a început campania de Dungeons and Dragons în 1982. El are o colecție de 20.000 de personaje în miniatură și și-a creat propriile reguli.
Dacă n-ai auzit de jocul Dungeons and Dragons, îți pot spune că acesta e un fel de bunic al jocurilor video moderne. Fiecare își poate crea propriul personaj, iar jocul nu se termină niciodată.Robert e un idol pentru fanii jocului. A început o poveste în 1982 și nu s-a oprit nici acum. Se joacă de două ori pe săptămână câte 5 ore și nu se plictisește.A creat o lume paralelă în care romanii, grecii sau babilonienii reprezintă variante pentru participanți. Acum jocul său conține 60 de persoane.Pe perioada pandemiei a apelat la Zoom, iar jocul a devenit și mai intens.Robert Wardhaugh, profesor de istorie: "Numele meu este Robert Wardhaugh și conduc o campanie a jocului Dungeons and Dragons de 37, aproape 38 de ani. Trebuie să spui o poveste bună. Totul e legat de poveste. Totul e legat de faptul că jocul nu se încheie și nu se oprește și știi că nu vei începe să joci alt joc în curând. Așa că oamenii simt că investesc în joc".